section_heading: Povijest
paragraph_text: thumb|lijevo|250px|Lokacija nekadašnje Kalin hadži Alijine džamije u Sarajevu Kalin hadži Alijina džamija ili Čejirdžik džamija (tur. Ceyir - livada) stara je sarajevska džamija koja je na uglu ulica Branilaca Sarajeva i Kulovića stajala od 1535. do 1947. godine. Njen osnivač i prvi mutevelija je bio sam Kalin hadži Alija. Njen izgled zna se zahvaljujući staroj slici koju je naslikao jedan sarajevski Srbin koji je u trenutku rušenja džamije naišao i sažalio se zbog rušenja tako lijepog objekta, stoga je na komadu papira naslikao džamiju. Njegova slika danas se čuva u Muzeju Sarajeva. Bila je građena od kamena i čerpića s debelim zidovima. U početku je bila pokrivena šindrom, a nakon opravki 1565. i 1608. godine, šindru je zamijenila ćeremida.